**Lean стратегия**

**1. Текуща оценка на състоянието на фирмата**

За начало е необходимо да се извърши подробен анализ на текущото състояние на фирмата включващо текущите бизнес процеси, системите и културата в организацията. Тази оценка може да включва анкети и проучване на мненията на служителите.

**2. Първоначални участници:**

За да се извърши качествен анализ е необходимо да се започне от най-ниските нива в йерархията на фирмата и да се премине към висшия мениджмънт. По този начин може да се видят проблеми или възможности за подобрение на работния процес които до сега са били премълчавани, защото никои не се е допитвал пълноценно до служителите.

**3. Обучение:**

Необходимо ще е провеждане на обучения на персонала от всички нива на организацията относно Lean концепциите.

Ще бъде нужно създаване на Lean екипи във всяка област на организацията, които ще работят върху подобренията и ще стимулират участието на всички служители.

**4. Дефиниране на Lean цели:**

Висшите мениджъри след като са събрали достатъчно информация и са я анализирали следва да определят ясни и измерими цели за внедряване на Lean практики във фирмата. Необходимо е също, така да се изгради култура, където служителите от всички нива във фирмата чувстват, че техните идеи се ценят. Те трябва да бъдат насърчени да дават предложения за подобрения и да участват в решаването на проблеми.

**5. Измерване на напредъка:**

Трябва да се установи система за проследяване и измерване на напредъка към постигане на Lean целите. Може да се използват ключови показатели за ефективност (KPIs) за оценка на резултатите.

**6. Възможни проблеми:**

Възможни проблеми могат да включват съпротива за изменения на част от персонала, липса на ресурси и знания. Предоставянето на редовни доклади и справки към висшия мениджмънт и служителите, както и допълнителните обучения би довело раздразнителност в някои от служителите.

Решаването на тези проблеми изисква търпение, комуникация и обучение.