Здравейте, г-н Георгиев,

Благодаря Ви за писмото и предоставените от Вас идеи за функционалности на платформата за покупка, продажба и наемане на имоти. С нетърпение очаквам да работим по проекта и да създадем нещо уникално.

За да създадем първоначалната версия на продукта ще е необходимо да обсъдим кои от функционалностите са задължителни или много важни при разработката на първоначалната версия на продукта. За това предлагам да организираме среща (може и онлайн) в която да включа колеги от отделите за разработка и тестване, дизайн, маркетинг и продажби, финанси, product owner и Scrum master и други, ако е необходимо.

Включването на колеги от различни отдели би ни помогнало по следния начин:

***Разработчиците*** и тестерите ще предоставят ценна информация засягаща изпълнението и времето за разработка и тестване на функционалностите на предложените от вас идеи. Също така ще могат да помогнат при определяне на необходимите функционалности при създаване на „Minimum viable product” (MVP).

***Дизайнерите*** могат да допринесат със своите умения за потребителски интерфейс и потребителско изживяване. Техните перспективи ще бъдат полезни за оптимизиране на дизайна на платформата и направата й привлекателна и функционална.

Включването на представители от отделите по ***маркетинг и продажби*** е ключово за разбирането на потребителските нужди и пазарните възможности. Техните идеи ще помогнат да се формулира по-добре позиционирането на продукта и начините за реклама и продажба.

***Финансовите експерти*** могат да предоставят оценки на бизнес модела и да помогнат при определянето на стратегии за монетизация и устойчивост на платформата.

Колегите product owner и Scrum master ще бъдат от съществено значение за управлението на проекта и следването на напредъка. Те могат да предоставят информация относно ресурсите и времето, необходими за всяка стъпка от разработката.

При необходимост съм на разположение да дам повече разяснения на Вас и вашия екип относно това какво точно е MVP, като организирам допълнително кратки обучения или ви предоставя подготвени от мен допълнителни материали по темата.