* **Гергана Каменова, Проджект мениджър**

Моя отговор на повдигнатия от вас въпрос е, че може да запазите своята текуща роля на Проджект мениджър, но за проекти в които не се работи по Agile. В Agile се набляга на децентрализирано управление на проекта. Това означава, че ролята на Project Manager от традиционния Waterfall често не се използва по същия начин в Agile. Вместо това, Agile насърчава колективната отговорност и взаимодействие в екипа.

Въпреки това, в зависимост от специфичните изисквания на проекта и организацията, може да има нужда от някаква форма на управление. Вместо традиционния Project Manager, Agile обикновено използва роли като Scrum Master и Product Owner. Scrum Master обикновено се фокусира върху подпомагане на екипа да следва Scrum процеса, премахва препятствията пред екипа, насърчава комуникацията и подпомага за постигането на високо ниво на производителност. Product Owner представлява интересите на клиента или потребителите и определя приоритетите за работата на екипа, като създава и управлява Backlog.

Ако въпреки това има нужда от централизирано управление, то Agile организациите често използват Agile Project Manager или Agile Program Manager. Тези роли обаче могат да изглеждат различно от традиционния Project Manager и често имат по-голям акцент върху насърчаването на сътрудничеството и помощта на екипите да работят възможно най-ефективно.

* **Петър Илиев, технически ръководител**

Прав сте, че в традиционния Agile няма технически ръководител. Това е така, защото в Agile се набляга върху колективната работа, самоорганизацията и непрекъснатата доставка на стойност. Въпреки това възможно е да заемете ролята на Technical Leadership. В много организации дори в Agile контекста, съществува нужда от техническо лидерство. Това може да включва въведение на добри практики в разработката, подпомагане на екипите с технически предизвикателства и осигуряване на качество в техническите аспекти на проектите.

* **Марина Василева, графичен дизайнер**

Вашето участие в събитията може да бъде ограничено, но е важно да разберете контекста на проекта и как дизайнът влияе върху него. Това може да подобри интеграцията на вашия дизайн в по-големите цели на екипа.

* **Станимир Папанчев, програмист**

В Scrum се цели по-добра комуникация, по-голяма видимост и бърза адаптация към промените. Това може да подобри работата на екипа и резултатите от проектите. В Scrum се насърчава работата в малки, самоуправляващи се екипи. Тези екипи работят заедно и си помагат, за да постигнат общите цели.

Голямо предимство на Scrum пред Waterfall модела, е че се работи на кратки периоди, с продължителност от 1 до 4 седмици, наречени Sprint. Това прави работата по-управляема и ви позволява да видите резултатите по-бързо.

В Scrum се използва Backlog – това е списък със задачи. Този списък се подрежда по приоритет и всяка нова задача, която трябва да се направи, се добавя към него.

На Daily Scrum срещите всеки от екипа споделя какво е свършил предния ден, какво ще прави днес и какви трудности е изпитал. Така всеки от екипа е наясно как се движи екипа и с какви проблеми се сблъсква в процеса на разработка.

И за финал след всеки спринт се провежда Retrospective, където екипа обсъжда какво може да се подобри в работния процес.

Надявам се успях да ви убедя, че в повечето случай Scrum повече би помогнал на организация и екипа отколкото да навреди.

* **Катя Георгиева, Старши експерт връзки с обществеността**

Вашият принос може да включва координиране на комуникацията с обществеността, като помогнете на Product Owner, като външен за проекта консултант, да анализира по-добре как се приема продукта от заинтересованите страни.

При желание може да се включите в Sprint Review срещите, където екипът обсъжда напредъка и текущите задачи. Това ви дава възможност да бъдете информиранa за процеса и да споделяте важна информация от областта на връзките с обществеността.

В Scrum, подобрението е непрекъснат процес. Вашият възглед и експертиза могат да допринесат за постоянното подобрение на работния процес и постигането на по-добри резултати.

* **Петя Узунова, Мениджър реклама**

За ролята на Product Owner се изисква допълнително обучение, но въпреки това може и вие като Катя Георгиева да присъствате на Sprint Review срещите, където екипът обсъжда напредъка и текущите задачи. Това ви дава възможност да бъдете информиранa за процеса и да споделяте важна информация свързана с рекламата на продукта.

Може също така да помогнете на Product Owner, като външен за поетка консултант, с рекламата на продукта, като достигнете до по голяма група от потенциални клиенти.

* **Стефан Илиев, Project Coordinator**

В Аgile няма роля на Project Owner. Може би имате предвид Product Owner. Моето мнение е, че въпреки вашия опит и познания е необходимо да изкарате допълнително обучение.

* **Камен Величков, ръководител контрол на качеството**

Възможно е да се включите в екипа като QA, но трябва да сте наясно, че в Scrum се набляга на самоуправлението и равенството на екипа. Това означава, че вие трябва да сте наравно с по-неопитните от вас QA и това може да предизвика чувство на недооцененото. Въпреки това, ако това не е проблем за вас вашия опит и познания би бил от полза на екипа.