* **Ситуация 1 – Екипът ви много силно желае да излезе в отпуск и ви молят да отложите ретроспекцията на спринта ви за в началото или края на другия спринт.**

Във всички положения не е добре целия екип да излезе в отпуска едновременно. Може dev team да излъчи един представил които накратко да представи какво е било свършено добре, какво не е свършено добре и какво следва да бъде подобрено.

* **Ситуация 2 – Клиентът ви съобщава, че започва процедури по ремонти в офиса си и ви моли да му изпратите резюме по имейл от срещата ви с екипа и становищата ви относно Sprint Review срещата. Доверява ви се напълно за анализите ви.**

Комуникацията на клиентите трябва да минава през Product Owner. Най-вероятно този ремонт ще се проточи и клиента няма да може да присъства и на други Sprint Review, за това Product Owner трябва да е наясно със ситуацията. Възможно е да бъде засегнато и планирането на бъдещите задачи. След като обсъдя ситуацията с Product Owner ще изпратим резюме на клиента от изминалото Sprint Review.

* **Ситуация 3 – Директорът ви е чул, че Спринта ви приключва, но има незавършена работа. Ядосан е и ви моли да премахнете няколко големи User Stories от планираните до края на спринта и да ги замените с по-малки, които успеете да намерите в общия списък.**

Не е добре да се добавят нови User Stories, особено в края на спринта. Екипа е преценил, че за този спринт ще работи по определени функционалности. Възможно е да има много причини User Stories да не бъдат затворени до края на спринта. В тази ситуация трябва да се обърнем, към Product Owner да раздели User Stories на по-малки, ако е възможно. Ако е възможно разбиването на големите User Stories на по-малки, ще може някаква част от задачата да бъде приключена, а останалата незавършена част ще бъде върната обратно в Product backlog и отново приоритизирана.

* **Ситуация 4 – Екипът ви съобщава тази сутрин, че е готов с цялата си работа два дни преди края на спринта и ви моли да организирате среща с клиента, за да проведете с него Sprint Review срещата и утре да започне новия спринт. Докато сте на Sprint Review срещата, те ще посетят интересно фирмено обучение, но обещават да ви се реваншират като помолят HR отдела да ви даде допълнителен ден отпуск тази година.**

Не е добре, че екипа е свършил работата си толкова по-рано. В следващите дни няма планирана работа която да отметне. Тук явно има проблем с планирането на спринта. Причината може да се дължи на това, че са знаели за предстоящото фирмено обучение и са поели по-малко работа, надявайки се да отидат на обучението. Sprint Review трябва да се провежда по-едно и също време в края на спринта. Клиента отделя от неговото време за да може да следи напредъка на разработката и не е сериозно по такава причина да се иска промяна в датата на Sprint Review. Освен това всеки спринт трябва да е с еднаква дължина. На Sprint Review трябва да има представител на dev team, за да може да отговорят на технически въпроси от страна на клиента и заинтересованите страни. Освен това екипа не може да влияе на HR отдела.

* **Ситуация 5 – Екипът ви съобщава, че предпочитат да не работят с точно фиксирано време за спринтовете, а предпочитат всеки спринт да има продължителност според работата им и преценката им. Вече са обсъдили това предложение с Product Owner ролята и той е казал, че няма никакви претенции.**

Фиксирането на дължината на спринтовете се използва за да се осигури редовен и предвидим темп на доставката на инкременти на продукта, като се подчертава прозрачността и способността на екипа да се адаптира на променящите се обстоятелства. Най-вероятно екипа изпитва затруднения с адаптацията съм Scrum.

Ако спринтовете имат различна дължина, това може да доведе до липса на предвидимост, затруднения в планирането и затруднения в отчитане на напредъка.

* **Ситуация 6 – Назначения ви Product Owner по проекта заминава за командировка при клиента и ви е изпратил тази сутрин Sprint Goal за следващия спринт. Също така е направил колекция с всички потребителски истории, по които екипът ще работи.**

Бих благодарил на Product Owner за предоставената информация. Ще обсъдя с екипа на Srint planning срещата целите и начина на работа по предстоящия спринт.

* **Ситуация 7 – Product Owner-а на проекта ви е изпратил имейл, в който съобщава, че ще събира детайлна информация относно множество подробности и планира да направи продължителна комуникация с клиента, за да може да опише най-много детайли за работата за дълго време напред.**

В Scrum не е необходимо да се планира за дълго време напред. Рамката предлага гъвкавост в разработката и съответно събирането на детайлна информация за повече от няколко спринта е безсмислено. Приоритетите и изискванията към продукта могат да се променят по всяко време по изискване на заинтересованите страни. В даден момент ще се окаже, че Product Owner си е изгубил времето само защото не е следвал Scrum рамката.

* **Ситуация 8 – Връщате се от отпуск. Екипът и Product Owner-а на проекта ви заявяват, че няма никакво време и спринта трябва да започне без планиране, като екипа ще работи самостоятелно и ще избира User Stories, подредени най-горе в Product Backlog колекцията.**

В тази ситуация ще настъпи истински хаос. Няма да има никаква яснота, колко са сложни задачите и колко от тях ще могат да изпълнят в спринта.

* **Ситуация 9 – Product Owner ролята ви е споделила с екипа, че след няколко месеца се очаква определена функционалност. Екипът ви планира да направи проучване на технологиите още от сега, за да си спести евентуални проблеми и липси на компетенции след време.**

Хубаво е екипа да има предвид крайния срок за внедряване на определена функционалност и да се подготви за това. Необходимо е в Product backlog-a да се предвиди време за проучване на новите технологии. Product Owner-a е необходимо да уведоми клиента, че екипа се нуждае от допълнително време за обучение и самообучение.

* **Ситуация 10 – Член на екипа ви, който планира скоро да излиза в отпуск току що е започнал да работи по User Story, което очаква да се планира за следващия спринт.**

Не бива да започва работа по предстоящи User Story. Няма 100% яснота, кога и дали ще бъде включено даденото User Story в някой спринт. Не става ясно дали е завършил работата към която е поел ангажимент или просто е решил да разработи нещо което му е интересно.

* **Ситуация 11 – Член на екипа изразява недоволство относно идеята всеки да знае какво работи другия. Свикнал е на уединеност. Предпочита да работи без да обяснява по какво точно или работата му да се вижда в софтуерни системи. Гарантира, че ще предаде много добри резултати и точно навреме.**

Като член на екипа е длъжен да следва правилата както всички участници в екипа. Ще му обясня ползите от откритостта и споделянето на информация в екипа. Това не само подобрява комуникацията, но и допринася за по-голямо разбиране за цялостния процес и взаимодействие между членовете на екипа. Обменянето на идеи и информация може да доведе до по-ефективно решаване на проблеми и постигане на по-добри резултати.

* **Ситуация 12 – Ваш колега, Scrum Master от организацията ви, ви среща в коридора и иска съвет относно дължината на спринта на екипа му. Никой от екипа не може да предложи времетраене за спринта им. Моли ви да му препоръчате време за спринта им.**

Ще му предложа да проведе среща с екипа си, където да обсъдят предимствата и недостатъците на различните продължителност на спринта. Екипът сам трябва да реши колко да са дълги спринтовете, като вземат предвид характеристиките на проекта и динамиката на разработката.

* **Ситуация 13 – Product Owner ролята на екипа ви желае да се смени времетраенето на спринта на 6 седмици, тъй като започвате интеграция на много сложни системи и не желае да злепоставя себе си, екипа ви и организацията пред клиента със спринтове, при които има риск да не можете да доставите реално свършена работа.**

В Scrum дължината на спринта не трябва да надвишава 4 седмици. Ще предложа на Product Owner-a да преразгледа задачите които предстоят и да ги разбие на по- малки, за да се извърши интеграцията на системата на по-малки части.

* **Ситуация 14 – Получавате имейл от Проджект мениджъра на клиента ви. Пита ви дали има някакъв проблем, ако спринта ви е от 6 работни дни. Очаква бърз отговор, за да знае какво да предаде на неговите началници.**

Ако спринта е от една седмица то той се състои от 5 работни дни. Ако екипа трябва да работи по 6 дни вместо 5, ще им остане един почивен ден. Това не би подобрило резултатите в дългосрочен план, а по-скоро би довело точно до обратното. Всеки човек се нуждае от почивка. Да не говорим, че е извън разбиранията за Scrum рамката.

* **Ситуация 15 – Вашият директор ви съобщава, че е прочел доста информация в Интернет за Scrum и иска от вас да определите времето за спринтовете ви да бъде една работна седмица, за да се намали евентуален риск.**

Продължителността на спринта трябва да бъде определена от екипа в зависимост от спецификата на проекта. Ако проекта е много сложен и на dev team му трябва по-дълго време за разработка и тестване, то къси спринтове от една седмица няма да са решение. Екипа ще отделя много време в срещи и ще му остава малко време за разработка и тестване.