**До всички екипи.**

**Обяснения относно въвеждането на Scrum и Kanban:**

Здравейте,

Надявам се всички да сте добре. Постъпили са запитвания от различни отдели относно въвеждането на Scrum и Kanban в нашата организация. Разбирам, че това може да изглежда сложно и чуждо за някои от вас, затова ще се опитам да го обясня по възможно най-ясен и разбираем начин.

Ключовата разлика между Scrum и Kanban е, че Scrum е итеративна, базирана на спринт рамка, която помага на малки екипи да решават сложни проблеми, докато Kanban е по-специално насочен към това как работните елементи преминават през процеса на разработка. Scrum и Kanban са две от най-популярните Agile рамки, които се използват днес. Въпреки това, има една голяма разлика между Kanban и Scrum и тя се върти около това как се извършва итеративното развитие.

В Scrum се работи на спринтове. В началото на спринта Product Owner, Dev. Team и Scrum master заедно разглеждат натрупаните функции за разработване, преценяват колко от тези функции могат да изпълнят за период от две до четири седмици и след това задават спринт цел. След това започва програмирането. След като цикълът на разработка приключи, членовете на екипа преглеждат напредъка на спринта, проверяват дали целите им за спринт са изпълнени и извършват ретроспекция.

В Kanban няма спринтово и това е основна разлика. Това означава, че в Kanban не се провеждат срещи за планиране на спринта, както и спринт ревюта или спринт ретроспективи.

Kanban, от друга страна, се основава на визуално управление на работните задачи. Тези задачи се виждат като карти на дъска, където всеки може да следи напредъка им. Всеки служител, може да избере задача с която да се захване, като я премести от полето „Задачи“ в полето „В процес на разработка“, когато задачата е готова служителя ще я премести в полето „Готови задачи“. В Kanban има ограничение на задачите, които могат да бъдат в полето „В процес на разработка“ и това зависи от възможностите на екипа. В Scrum няма ограничение на задачите които могат да бъдат поети от екипа стига тези задачи да са част от текущия спринт. Повечето Scrum екипи използват визуална дъска, за да осигурят прозрачност в процеса на разработка.

Kanban е гъвкав и подходящ за екипи, които се нуждаят от постоянен поток на работа без стриктни срокове.

**Какво ще спечелим от въвеждането на Scrum или Kanban?** Предимствата включват по-голяма прозрачност, по-добро управление на времето, подобрена комуникация и възможност за по-бърза адаптация към променящите се изисквания.

**Какво можем да загубим?** Внедряването на Scrum или Kanban, може да изисква време и усилия за обучение и промени в работните процеси. Следователно, наистина е важно да бъде правилно планирано и изпълнено.

**Какво трябва да се направи?** За да въведем успешно Scrum или Kanban, ще бъде необходимо обучение и сътрудничество с екипите, които ги изберат. Първо, трябва да се направи оценка на това Scrum или Kanban е по-подходящ за конкретния отдел. След това трябва да се предостави обучение на екипите избрали да работят по Scrum или Kanban.

Благодаря ви за вниманието и разбирането. Не се колебайте да се свържете с мен с всякакви въпроси или идеи.

С уважение,

Галин Михайлов

**до Георгиев**

**Предложение за действие относно въвеждането на Scrum и Kanban:**

Здравейте г-н Георгиев,

Искам да обсъдя предложението за въвеждане на Scrum и Kanban в нашите отдели и да предложа план за действие.

След изслушване на исканията от различните екипи и изготвянето на информативен имейл до всички, предлагам следните стъпки:

* Провеждане на среща с представители на всеки отдел, които се интересуват от внедряването на Scrum или Kanban. Тази среща ще им позволи да споделят своите конкретни нужди и цели.
* На база на резултатите от тези срещи, ще се определи Scrum или Kanban е по-подходящ за всеки отдел и ще се планират необходимите обучения.
* Ще се създаде информационен план за да бъдат информирани всички засегнати лица за стъпките, които предстоят и как те могат да се включат в процеса.
* Ще се създаде механизъм за редовен преглед и оценка на резултатите, за да се гарантира успешното внедряване на избраната от тях рамка.

Моля, не се колебайте да споделите допълнителни идеи или въпроси, които имате по този въпрос. Разчитам на вашата подкрепа и сътрудничество, за да осигурим успешното внедряване на Scrum и Kanban в нашата организация. След като обсъдим и одобрите този план, ще може да издадете съответните заповеди за действие.

С уважение,

Галин Михайлов