Здравейте, г-н Стоянов. Разбирам, че се нуждаете от аргументи и информация, относно ползите от внедряването на Scrum във вашата компания. Бих искал да дам разяснение на всички повдигнати от Вас въпроси.

**Защо интегрираме Scrum в нашата фирма? С какво това ще подобри бизнеса ни като цяло?**

Ако екипите във фирмата работят по Scrum, ще може да станем много по-гъвкави и адаптивни към променящите се изисквания на клиентите. В Scrum се работи на кратки цикли наречени „Sprint“ с продължителност от 1 до 4 седмици. В края на всеки „Sprint” се провежда ревю на извършената работа наречено „Sprint review”, на което могат да присъстват представители на клиента. Те могат да дадат обратна връзка за това как се справяме с работата, възникнали ли са нови изисквания към разработвания продукт или е необходимо нещо да бъде премахната, защото вече не носи стойност към продукта.

**Трябва ли да очакваме някакви неочаквани проблеми или разходи?**

Внедряването на Scrum може да изисква някои промени в работния процес и културата на фирмата. Прехода към Scrum може да изисква време, адаптация и приемственост от страна на служителите и мениджърите. Ще възникне нужда от обучения, което неименуемо ще доведе до извънредни разходи. Възможно е дори в началото да има леко намаляване на производителността, докато екипите се адаптират. Все пак, дългосрочните ползи, свързани с по-ефективно управление на проектите, трябва да бъде от водещо значение и да се премине през тези временни неудобства.

**Защо няма проджект мениджър в екипа му и кога се очаква да се назначи?**

Scrum заменя традиционния Project Мanager със Scrum Master и Product Owner.

Scrum Master се грижи за изпълнението на Scrum процеса и помага на екипите да се развиват. Наставлява и обучава екипите да спазват правилата в Scrum.

Product Owner се фокусира върху бизнес частта, представлява заинтересованите страни и клиентите които използват продукта. Комуникират със заинтересованите стани, уточняват изискванията които трябва да бъдат добавени към продукта и ги приоритизира  в Product Backlog.

Надявам се да съм дал яснота по повдигнатите от Вас въпроси и да оцените предимствата на Scrum.